TÄHELEPANELIKKUS VIIS VEA LEIDMISENI: Patsient avastas digiloost võõrad andmed ja teavitas sellest perearsti. Hiljem selgus, et sama probleem puudutab sadu inimesi.Foto: Erki Pärnaku
Meditsiinitarkvara ettevõtte Medisoft vea tõttu kajastusid patsientide terviseinfos valed andmed. Terviseandmed on aluseks raviotsustele, aga ka hüvitiste ja toetuste määramisel.
Eelmise nädala neljapäeval täheldas Raatuse perearstikeskuse patsient enda terviseandmetes haigusloo kokkuvõtet ehk epikriisi, mille sisu ei olnud temaga seotud. Selgus, et epikriisi olid osaliselt sattunud teise patsiendi terviseandmed.